Au fost reținute 3000 bucăți de căști audio susceptibile de a încălca dreptul de proprietate intelectuală pentru un desen protejat.
Bunurile au fost reținute ca urmare a controlului fizic efectuat asupra mărfurilor aflate în două containere sosite din China, aparținând unei societăți comerciale cu sediul în Ucraina. Valoarea lor totală, dacă ar fi fost comercializate pe piaţă la preţul de vânzare cu amănuntul al unui produs original, este de aproximativ 450.000 lei.
Titularul unor drepturi de proprietate intelectuală poate solicita autorității vamale să stopeze intrarea în țară a produselor care pot aduce atingere drepturilor de proprietate intelectuală (drepturi de autor, drepturi conexe, marcă, brevet de invenție, desen/model industrial etc), prin formularea unei cereri de intervenție și depunerea acesteia la Autoritatea Vamală Română.